Pancakes απλωτά σαν κρέπες, με τυρί κρέμα
Έχουν μεγάλη διάμετρο, περίπου σαν κρέπες, αλλά είναι αφράτα σαν κανονικά pancakes. Η ζύμη τους είναι διαφορετική, καθώς περιέχει τυρί κρέμα.
200 γρ. γάλα φρέσκο, πλήρες , 200 γρ. τυρί κρέμα , 230 γρ. αλεύρι για όλες τις χρήσεις , 1 κουτ. γλυκού μπέικιν πάουντερ , 100 γρ. ζάχαρη καστανή , 3 αυγά , 40 γρ. βούτυρο αγελάδας, λιωμένο + λίγο ακόμα για το τηγάνι, τυρί κρέμα ή παγωτό γιαούρτι , μέλι , φιστίκια Αιγίνης, κοπανισμένα
Για τα απλωτά pancakes, σε ένα μπολ βάζουμε το τυρί κρέμα και το γάλα και ομογενοποιούμε με μπλέντερ χειρός - αν δεν διαθέτουμε, ανακατεύουμε πολύ καλά με μίξερ ή κάνουμε τη διαδικασία σε έναν πολυκόφτη.Σε άλλο μπολ ανακατεύουμε το αλεύρι με το μπέικιν πάουντερ και τη ζάχαρη. Ρίχνουμε το μισό μείγμα γάλακτος, προσθέτουμε τα αυγά και ανακατεύουμε με σύρμα. Προσθέτουμε το υπόλοιπο μείγμα γάλακτος και το βούτυρο και ανακατεύουμε ξανά. Αφήνουμε το μείγμα για 10 λεπτά να σταθεί.Βουτυρώνουμε ένα αντικολλητικό τηγάνι διαμέτρου 18-20 εκ., αδειάζουμε μια γερή δόση μείγματος και το απλώνουμε σε όλη την επιφάνεια.Ψήνουμε τη μία πλευρά για περίπου 3 λεπτά και, όταν ψηθεί καλά και σταθεροποιηθεί, αναποδογυρίζουμε και ψήνουμε για άλλα 3 λεπτά.Βάζουμε το pancake σε ένα μεγάλο πιάτο και ψήνουμε και τα επόμενα.Σερβίρουμε τα απλωτά pancakes με φρέσκο τυρί κρέμα ή παγωτό γιαούρτι, μέλι και φιστίκια Αιγίνης.
Αλεύρι (ζύμες),Γαλακτοκομικά